**Likumprojekts**

**Grozījumi likumā „Par dzīvojamo telpu īri”**

Izdarīt likumā „Par dzīvojamo telpu īri” (Latvijas Republikas Augstākās Padomes un Valdības Ziņotājs, 1993, 7.nr.; Latvijas Republikas Saeimas un Ministru Kabineta Ziņotājs, 1997, 4., 20.nr.; 1998, 15., 23.nr.; 2001, 16.nr.; 2005, 2.nr.; 2007, 3.nr.; 2009, 6.nr.; 2010, 124.nr.) šādus grozījumus:

1. Aizstāt visā likumā vārdu „apsaimniekošana” (attiecīgā locījumā) ar vārdu „pārvaldīšana” (attiecīgā locījumā).
2. Papildināt likumu ar 5.1 pantu šādā redakcijā:

„5.1 pants. Dzīvojamās telpas īres līguma saturs:

Dzīvojamās telpas īres līgumā iekļaujamas vismaz šādas ziņas un noteikumi:

1) dzīvojamās telpas īres līguma puses;

2) lietošanā nododamās dzīvojamās telpas adrese un telpu raksturojums;

3) dzīvokļa īpašuma kadastra numurs, dzīvojamās mājas vai dzīvojamās telpas kadastra apzīmējums;

4) dzīvojamās telpas lietošanas noteikumi, t.sk. ārpus dzīvojamās telpas lietošanā nodoto palīgtelpu un zemesgabala lietošanas noteikumi;

5) pakalpojumi, kas tiek nodrošināti lietošanā nodotai dzīvojamai telpai;

6) dzīvojamās telpas īres maksa un tās maksāšanas kārtība;

7) dzīvojamās telpas īres maksas paaugstināšanas noteikumi un kārtība;

8) citi maksājumi un to maksāšanas kārtība;

9) dzīvojamās telpas īres līguma termiņš;

10) pārvaldnieks, ja dzīvojamās mājas pārvaldīšanas darbības tiek veiktas uz pārvaldīšanas līguma pamata;

11) dzīvojamās telpas īres līguma grozīšanas un izbeigšanas kārtība;

12) īrnieka ģimenes locekļi un citas personas, kas lieto dzīvojamo telpu;

13) kustamās mantas saraksts, kas atrodas lietošanā nodotajā dzīvojamajā telpā un kas tiek nodota lietošanā īrniekam.

14) tiesības nodot dzīvojamo telpu apakšīrē.”.

1. Izslēgt 11.panta otro, trešo un ceturto daļu.
2. Izslēgt 11.3 panta septīto un astoto daļu.
3. Izslēgt 28.2 panta piektajā daļā vārdus „un atbilst Ministru kabineta noteikumos paredzētajām būvniecības un higiēnas prasībām.”.

Ekonomikas ministre D.Reizniece-Ozola

Iesniedzējs:

Ekonomikas ministrijas valsts sekretārs R. Beinarovičs

#### 21.04.2015. 15:00

#### 279

I.Oša, 67013031,

Ilze.Osa@em.gov.lv

M.Auders, 67013078,

Martins.Auders@em.gov.lv